El Decret 200/2009, de 22 de desembre, pel qual es prorroga la vigència de determinats contractes per a la prestació de serveis sanitaris per a l'any 2010 (DOGC núm. 5533, de 24.12.2009), va aprovar que els contractes subscrits pel Servei Català de la Salut amb les entitats corresponents per a la prestació de determinats serveis sanitaris per a l'atenció a grups específics a què fa referència l'article 4.1.e) del Decret 345/2001, de 24 de desembre, així com les autoritzacions administratives atorgades amb aquesta mateixa finalitat, es prorroguessin fins que se subscriguessin els nous contractes d'acord amb el procediment establert en la normativa sobre l'establiment dels convenis i contractes de gestió de serveis assistencials en l'àmbit del Servei Català de la Salut, que en aquell moment era el Decret 345/2001, de 24 de desembre, pel qual es regula l'establiment dels convenis i contractes de gestió de serveis sanitaris en l'àmbit del Servei Català de la Salut (DOGC núm. 3542, de 28.12.2001).
D'altra banda, s'ha publicat el Decret 66/2010, de 25 de maig, pel qual es regula l'establiment dels convenis i contractes de gestió de serveis assistencials en l'àmbit del Servei Català de la Salut (DOGC núm. 5638, de 28.5.2010), que substitueix l'esmentat Decret 345/2001, de 24 de desembre; i el Decret 196/2010, de 14 de desembre, del Sistema sanitari integral d'utilització pública de Catalunya (SISCAT), la disposició addicional segona del qual preveu que el SISCAT i les seves xarxes s'han de fer efectius, d'acord amb els corresponents procediments d'integració, en el termini de 5 anys des de la seva entrada en vigor.
Atès que cap d'aquests nous decrets ha incorporat el contingut de la disposició addicional quarta del Decret 345/2001, de 24 de desembre, que preveu que mentre no entrin en vigor els procediments d'incorporació a les xarxes establertes pels decrets 213/1999, de 27 de juliol, i 242/1999, de 31 d'agost, els contractes de gestió de serveis sociosanitaris i de salut mental en règim de concert establerts amb els centres assenyalats mantindran la vigència i les clàusules addicionals s'actualitzaran anualment, tant pel que fa al vessant sanitari com social, amb l'audiència prèvia de l'entitat interessada i l'informe previ dels òrgans corresponents;
Actualment, d'una banda, els contractes subscrits per a la prestació d'activitats sanitàries previstes a l'article 8 de la Llei 15/1990, de 9 de juliol, d'ordenació sanitària de Catalunya, a les quals feia referència l'article 4.1.e) del Decret 345/2001, de 24 de desembre, i actualment fa referència l'article 3 f) de l'esmentat Decret 66/2010, de 25 de maig, així com les autoritzacions administratives atorgades amb aquesta mateixa finalitat que van ser prorrogats pel Decret 200/2009, de 22 de desembre, estan en procés d'adaptació a les noves previsions del Decret 66/2010, de 25 de maig; però és previsible que no es puguin subscriure els nous contractes abans del 31 de desembre de 2010; i d'altra banda, els contractes de gestió de serveis sociosanitaris i de salut mental en règim de concert s'han de prorrogar a l'espera que es facin efectives les respectives xarxes que integren el SISCAT, permetent que s'incorporin noves entitats proveïdores, ja que de conformitat amb la disposició transitòria única del Decret 196/2010, de 14 de desembre, del Sistema sanitari integral d'utilització pública de Catalunya (SISCAT), mentre no sigui efectiu, d'acord amb els corresponents procediments d'integració, el SISCAT, la xarxa de centres d'internament, la xarxa de centres, serveis i establiments sanitaris d'àmbit comunitari, i la xarxa de serveis de transport sanitari d'utilització pública de Catalunya, regulades en aquest Decret, resten integrades pels centres, serveis i establiments de l'Institut Català de la Salut, dels consorcis en què té participació majoritària la Generalitat de Catalunya o el Servei Català de la Salut i de les empreses públiques dependents d'aquests ens; així com pels centres, serveis i establiments d'altres entitats que, en el moment d'entrada en vigor d'aquest Decret, tinguin contractes o convenis subscrits amb el Servei Català de la Salut.
Finalment, per tal com l'actual pròrroga d'aquests contractes finalitza el 31 de desembre de 2010, cal que el Decret entri en vigor l'endemà de la seva publicació.
Per tot això, a proposta de la consellera de Salut i amb la deliberació prèvia del Govern,